да запази обема на продажбите си и своя пазарен дял. Това би довело до допълнително влошаване на финансовото ѝ положение и предвид на вече ниската рентабилност, достигната през РПП, това би увеличило дори още повече загубите на промишлеността на Съюза.
 5.5. Заключение
 (260)
 Въз основа на гореизложеното Комисията заключи, че отмяната на мерките във връзка с вноса от КНР вероятно би довело до повторно възникване на съществена вреда за промишлеността на Съюза.
 6. ИНТЕРЕС НА СЪЮЗА
 6.1. Въведение
 (261)
 В съответствие с член 21 от основния регламент Комисията разгледа дали запазването на първоначалните мерки би било в противоречие с интереса на Съюза като цяло. Интересът на Съюза беше определен въз основа на оценка на различните засегнати интереси, а именно, от една страна, тези на промишлеността от Съюза и от друга страна, тези на вносителите и другите страни.
 (262)
 Комисията припомни, че при първоначалното разследване беше счетено, че приемането на мерки не противоречи на интереса на Съюза. Освен това фактът, че настоящото разследване представлява преглед, т.е. анализ на ситуация, при която вече са били въведени антидъмпингови мерки, позволява да се оцени всяко неоправдано негативно въздействие на настоящите антидъмпингови мерки върху засегнатите страни.
 (263)
 На тази основа беше проучено дали въпреки заключенията за вероятност за продължаване на дъмпинга и повторно възникване на вредата са налице основателни причини да се счита, че в този конкретен случай запазването на мерките не е в интерес на Съюза.
 6.2. Интерес на промишлеността на Съюза
 (264)
 Разследването показа, че евентуалното изтичане на срока на действие на мерките вероятно ще има значително отрицателно въздействие върху промишлеността на Съюза. Състоянието на промишлеността на Съюза бързо ще се влоши, изразено като по-малък обем на продажбите и по-ниски продажни цени, което ще доведе до силно намаляване на рентабилността. От друга страна, запазването на мерките ще даде възможност на промишлеността на Съюза да се възстанови в още по-голяма степен от миналата вреда, причинена от дъмпинговия внос, и да реализира потенциала си на пазара на Съюза, без последният да е засегнат от нелоялни търговски практики.
 (265)
 Един невключен в извадката производител от Съюза и CCCLA изтъкнаха, че продължаване на срока на действие на мерките няма да е в интерес на производителите от Съюза. Според тях антидъмпинговите мита не са подобрили положението на производителите от Съюза, които не са могли да увеличат пазарния си дял, обема на продажбите си или своите цени. Освен това антидъмпинговите мита са увеличили цената на продуктите, с които са се снабдявали производителите от Съюза, за да може асортиментът им от продукти да е пълен.
 (266)
 Въпреки това, при анализа на вредата в раздел 4 по-горе (съображения 198—245 по-горе) се установи, че в действителност промишлеността на Съюза се възстановява от вредата вследствие на дъмпинговия внос от КНР. Несъмнено промишлеността на Съюза е увеличила пазарния си дял от 20,9 % през първоначалния разследван период (2011 г.) на 31 % през РПП (вж. таблица 11 по-горе), докато включените в извадката производители са били в състояние да увеличат обема на продажбите си от 152 095 тона (през 2011 г.) на 196 484 тона